Source: http://www.sodnapraksa.si/?q=&database%5BSOVS%5D=SOVS&database%5BIESP%5D=IESP&doc_code=&task_code=&source2=&us_decision=&ecli=&meet_dateFrom=&meet_dateTo=&senat_judge=&areas=&institutes=%22pla%C4%8Dilni%20nalog%22%20&core_text=&decision=&description=&connection2=&publication=&_submit2=i%C5%A1%C4%8Di&advanceSerch=1&rowsPerPage=20&order=code&direction=asc
Timestamp: 2020-07-15 17:08:13+00:00

Document:
Število zadetkov: 686cT0mZGF0YWJhc2UlNUJTT1ZTJTVEPVNPVlMmZGF0YWJhc2UlNUJJRVNQJTVEPUlFU1AmZG9jX2NvZGU9JnRhc2tfY29kZT0mc291cmNlMj0mdXNfZGVjaXNpb249JmVjbGk9Jm1lZXRfZGF0ZUZyb209Jm1lZXRfZGF0ZVRvPSZzZW5hdF9qdWRnZT0mYXJlYXM9Jmluc3RpdHV0ZXM9JTIycGxhJUM0JThEaWxuaSUyMG5hbG9nJTIyJTIwJmNvcmVfdGV4dD0mZGVjaXNpb249JmRlc2NyaXB0aW9uPSZjb25uZWN0aW9uMj0mcHVibGljYXRpb249Jl9zdWJtaXQyPWklQzUlQTElQzQlOERpJmFkdmFuY2VTZXJjaD0xJnJvd3NQZXJQYWdlPTIwJm9yZGVyPWNvZGUmZGlyZWN0aW9uPWFzYw==
Sodba X Ips 140/2004 Vrhovno sodišče Upravni oddelek 06.09.2007 plačilni nalog - vročanje Pravilno je stališče sodišča prve stopnje, ki temelji na določbi 5. odstavka 241. člena ZP, ob nespornem dejstvu, da tožnik plačilnega naloga ni hotel prevzeti, da se je vročitev plačilnega naloga v konkretni zadevi lahko štela za opravljeno, ko je policist na plačilni nalog vpisal, da storilec prekrška plačilnega naloga noče prevzeti.
Sodba IV Ips 125/2008 Vrhovno sodišče Kazenski oddelek 20.01.2009 postopek pred prekrškovnim organom - plačilni nalog - možnost izjave o prekršku - hitri postopek - identiteta storilca - zmotna ali nepopolna ugotovitev dejanskega stanja - dvom o resničnosti odločilnih dejstev Tudi v postopku pred prekrškovnim organom (hitri postopek) morajo biti kršitelju zagotovljena temeljna jamstva poštenega postopka.
Sklep IV Ips 120/2008 Vrhovno sodišče Kazenski oddelek 24.02.2009 pravice obrambe - pravica do poštenega postopka - možnost izjave o prekršku - plačilni nalog - osebna zaznava prekrška - kršitev materialnih določb zakona - obstoj prekrška - opis prekrška - opis dejanskega stanja - odgovornost samostojnega podjetnika posameznika Če so znaki očitanega prekrška in odgovornost storilca kot samostojnega podjetnika dovolj razumljivo in popolno konkretizirani v opisu dejanskega stanja, priloženem zahtevi za sodno varstvo, ni podana kršitev materialnih določb zakona kljub temu, da pravna opredelitev prekrška v plačilnem nalogu ne zajema določbe 14. člena ZP-1, ki v povezavi z določbami ZOPOKD predstavlja podlago odgovornosti samostojnega podjetnika za prekrške druge osebe, zlasti zaposlenega.
Sodba IV Ips 19/2009 Vrhovno sodišče Kazenski oddelek 19.05.2009 plačilni nalog - sestavine plačilnega naloga - plačilni nalog, izdan za prekrške zoper varnost javnega prometa Plačilni nalog, izdan za prekrške zoper varnost javnega prometa, mora poleg splošnih sestavin vsebovati število kazenskih točk, navedbo vrste voznika, kategorijo vozila, s katerim je bil storjen prekršek, številko vozniškega dovoljenja, navedbo organa, ki je izdal vozniško dovoljenje, ter datum izdaje vozniškega dovoljenja.
Sodba IV Ips 13/2009 Vrhovno sodišče Kazenski oddelek 21.04.2009 prepoved ponovnega sojenja o isti stvari - hitri postopek o prekršku - plačilni nalog - sestavine plačilnega naloga - opis prekrška Za ugotovitev, da gre v konkretni zadevi za odločanje o isti stvari, mora biti podana subjektivna in objektivna identiteta med prekrškoma - slednja je vezana na dejanje, za katero je bil kršitelju izdan plačilni nalog in kot je v njem opisano, ne pa na sam historični dogodek.
Sklep VII Ips 2/2009 Vrhovno sodišče Upravni oddelek 17.12.2009 sodne takse – nedovoljena pritožba – pritožba, ki jo vloži stranka sama – postulacijska sposobnost – ugovor zoper plačilni nalog – obseg izpodbijanja Če stranka sama vloži pritožbo in niti v postopku pred sodiščem prve stopnje niti v pritožbi ne izkaže in tudi ne zatrjuje, da ima opravljen pravniški državni izpit, je njena pritožba nedovoljena. Z ugovorom zoper plačilni nalog je mogoče izpodbijati le plačilo tiste takse, ki je naložena v plačilo z izpodbijanim nalogom, ne pa tudi taksne obveznosti, o kateri teče spor o glavni stvari.
Sodba IV Ips 17/2009 Vrhovno sodišče Kazenski oddelek 18.06.2009 bistvena kršitev določb postopka - razlogi sodbe - odločba višjega sodišča - presoja navedb pritožbe - odločanje in izdaja sklepa o prenehanju veljavnosti vozniškega dovoljenja - vezanost na pravnomočne odločbe o prekršku - odpravljen plačilni nalog V postopku po 202.a členu ZP-1 je pri ugotavljanju vsote doseženih kazenskih točk dopustno upoštevati le tiste odločbe (prekrškovnega organa ali sodišča), ki so postale pravnomočne.
VSK sklep PRp 152/2009 Višje sodišče v Kopru Oddelek za prekrške 04.06.2009 ugovor zoper plačilni nalog – materialna ogroženost V skladu z določbo petega odstavka 34. čl. Zakona o sodnih taksah (dalje ZST-1) je ugovor zoper plačilni nalog dopusten iz dveh razlogov in sicer, da je bila taksa že plačana ali da je sodišče takso napačno odmerilo.
Sodba IV Ips 100/2009 Vrhovno sodišče Kazenski oddelek 01.04.2010 plačilni nalog - osebna zaznava prekrška - neposredno ugotavljanje znakov prekrška - pisna odločba o prekršku - odgovornost pravne osebe - bistvena kršitev določb postopka - pravica do zaslišanja Če pooblaščena uradna oseba prekrškovnega organa izda plačilni nalog, čeprav niso izpolnjeni pogoji za njegovo izdajo, pride do kršitve pravice kršitelja do zaslišanja, saj slednjemu ni bila dana možnost, da se izreče o prekršku.
Sodba IV Ips 137/2010 Vrhovno sodišče Kazenski oddelek 21.09.2010 kršitev materialnih določb zakona – obstoj prekrška – znaki, ukazi in odredbe, ki jih dajejo policisti – opis prekrška – kraj storitve – plačilni nalog Opredelitev kraja prekrška v plačilnem nalogu s podatki Uredbe o kategorizaciji državnih cest (na regionalni cesti 709, 8615, km 4), dodatno konkretizirana v opisu dejanskega stanja, ki je bil priloga zahtevi za sodno varstvo, zadostuje za konkretizacijo storitve prekrška.
Sodba IV Ips 117/2010 Vrhovno sodišče Kazenski oddelek 21.09.2010 razlogi za vložitev zahteve za sodno varstvo - pravice obrambe - enako varstvo pravic - pravica do poštenega postopka - možnost izjave o prekršku - kršitev materialnih določb zakona - obstoj prekrška - opis prekrška - plačilni nalog - opis dejanskega stanja - odgovornost samostojnega podjetnika posameznika Za kršitev pravice do izjave gre takrat, ko je glede na okoliščine vsakega konkretnega primera očitno, da storilec nikoli v postopku ni bil seznanjen z očitanim prekrškom in relevantnimi okoliščinami in se zato o tem ni mogel izjaviti.
VSL sklep PRp 1139/2010 Višje sodišče v Ljubljani Oddelek za prekrške 10.09.2010 stroški postopka – sodna taksa – nastanek taksne obveznosti – postopek za plačilo sodne takse – nalog za plačilo sodne takse – ugovor zoper plačilni nalog za plačilo sodne takse – dovoljenost pritožbe zoper sklep o zavrženju ugovora Niti ZP-1 niti ZST-1 ne urejata oziroma predpisujeta pritožbe oziroma zahteve za sodno varstvo zoper sklep, s katerim pristojni organ (sodišče ali prekrškovni organ) kot nedovoljen zavrže ugovor zavezanca za plačilo sodne takse, vložen zoper plačilni nalog za plačilo sodne takse.V odločitvah o prekršku prekrškovnih organov in sodišč se vedno odloči, da je storilec dolžan plačati sodno takso, višina sodne takse pa se glede na določbo 7. točke 2. odstavka 5. člena ZST-1 določi ob pravnomočnosti odločbe s posebnim plačilnim nalogom.
VSK sklep II Ip 200/2010 Višje sodišče v Kopru Izvršilni oddelek 21.05.2010 predlog za izvršbo na podlagi evropskega naloga za izvršbo nespornih zahtevkov – Uredba (ES) št. 805/2004 o uvedbi evropskega naloga za izvršbo nespornih zahtevkov – izdaja potrdila o evropskem nalogu za izvršbo nespornih zahtevkov z uporabo standardnega obrazca – Uredba ES št. 1896/2006 o uvedbi postopka za evropski plačilni nalog – potrdilo o izvršljivosti V konkretnem primeru je namreč upnik vložil predlog za izvršbo na podlagi Uredbe Evropskega parlamenta in Sveta (ES) št. 805/2004 z dne 21.4.2004 o uvedbi evropskega naloga za izvršbo nespornih zahtevkov; torej na podlagi evropskega naloga za izvršbo nespornih zahtevkov, ne pa na podlagi evropskega plačilnega naloga.
Sklep IV Ips 142/2010 Vrhovno sodišče Kazenski oddelek 23.11.2010 zahteva za varstvo zakonitosti – dovoljenost – odločba o prekršku – pisna odločba – plačilni nalog – sankcije za prekršek - opozorilo Opozorila ni mogoče šteti za odločbo o prekršku in na pravni položaj kršitelja ne vpliva, zato zahteva za varstvo zakonitosti zoper opozorilo ni dovoljena.
VSL sklep PRp 193/2010 Višje sodišče v Ljubljani Oddelek za prekrške 18.02.2010 nedovoljena pritožba zoper sklep o ugovoru zoper plačilni nalog za plačilo sodne takse – plačilni nalog za plačilo sodne takse Storilec nima pravice do pritožbe zoper sklep, s katerim je sodišče zavrnilo ali zavrglo njegov ugovor, ki ga je vložil zoper plačilni nalog za plačilo sodne takse.
Sodba IV Ips 162/2010 Vrhovno sodišče Kazenski oddelek 19.10.2010 hitri postopek o prekršku - plačilni nalog - bistvena kršitev določb postopka - razlogi za vložitev zahteve za sodno varstvo - pravica do izjave - možnost izjave o prekršku Če storilcu v postopku ni bila dana možnost, da se izjavi o prekršku, je podana bistvena kršitev določb postopka o prekršku iz druge alineje 62. člena ZP-1.
Sodba IV Ips 192/2010 Vrhovno sodišče Kazenski oddelek 16.12.2010 postopek pred prekrškovnim organom - plačilni nalog – možnost izjave o prekršku - hitri postopek - identiteta storilca Če storilcu v postopku ni bila dana možnost, da se izjavi o prekršku, je podana bistvena kršitev določb postopka o prekršku iz druge alineje 62. člena ZP-1.
Sodba IV Ips 12/2011 Vrhovno sodišče Kazenski oddelek 22.02.2011 zahteva za varstvo zakonitosti – obseg preizkusa – opredelitev kršitev določb postopka o prekršku – posebni plačilni nalog V postopku o prekršku je zahtevo za varstvo zakonitosti mogoče vložiti le zaradi tistih procesnih kršitev, ki jih ZP-1 sam opredeljuje za kršitve (jih določa kot razlog za vložitev zahteve za sodno varstvo v hitrem postopku oziroma za pritožbo v rednem sodnem postopku).
VSL sklep III Ip 1014/2012 Višje sodišče v Ljubljani Izvršilni oddelek 16.05.2012 plačilo sodne takse – izterjava nadomestila preživnine – narava preživninske terjatve – ugovor zoper plačilni nalog V postopku za izterjavo nadomestila preživnine se taksa ne plača, saj ima nadomestilo preživnine naravo preživninske terjatve.
VSL sklep II Ip 177/2012 Višje sodišče v Ljubljani Izvršilni oddelek 15.02.2012 odlog izvršbe na predlog dolžnika – predlog za oprostitev plačila sodnih taks – ugovor zoper plačilni nalog – taksna obveznost Ker je sodišče prve stopnje o oprostitvi plačila sodnih taks odločalo brez dolžnikovega predloga, je sodišče druge stopnje zaradi podane bistvene kršitve postopka pritožbi ugodilo in izpodbijani sklep razveljavilo.Dolžnik ni uveljavljal utemeljenega ugovornega razloga, to je pravočasnega plačila sodne takse oziroma njene napačne odmere, zato je bil njegov ugovor zoper plačilni nalog utemeljeno zavrnjen.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče